കോന്നിയില് നിയന്ത്രണങ്ങള് കാറ്റില് പറത്തി ഉത്രാടപ്പാച്ചില് കോന്നി : കൊവിഡ് വ്യാപനം അതിരൂക്ഷമായ കോന്നിയില് നിയന്ത്രണങ്ങളും നിര്ദ്ദേശങ്ങളും കാറ്റില് പറത്തി ഉത്രാടപ്പാച്ചില്. ഗ്രാമപഞ്ചായത്തും ആരോഗ്യവകുപ്പും തുടര്ച്ചയായി മുന്നറിയിപ്പുകള് നല്കുന്നുണ്ടായിരുന്നെങ്കിലും അവയൊന്നും വകവയ്ക്കാതെയാണ് ഓണവിപണിയിലെ അവസാനദിനമായ ഇന്നലെ ജനം വിപണികള് കീഴടക്കിയത്. വാഹനങ്ങളുടെ നീണ്ട നിര കാരണം സെന്ട്രല് ജംഗ്ഷനില് മണിക്കൂറുകളോളം ഗതാഗതം തടസപ്പെട്ടു. എല്ലാ വ്യാപാര സ്ഥാപനങ്ങള്ക്ക് മുന്നിലും മാര്ക്കറ്റിലും വന് തിരക്കാണ് അനുഭവപ്പെട്ടത്. കടകളില് അഞ്ചുപേരില് കൂടുതല് കൂട്ടംകൂടരുതെന്ന നിര്ദ്ദേശമുണ്ടായിരുന്നെങ്കിലും ഇവയൊന്നും പാലിക്കപ്പെട്ടില്ല. പൊലീസിന്റെ സാന്നിദ്ധ്യവും കുറവായിരുന്നു. കിഴക്കന് മലയോര മേഖലയുടെ ആസ്ഥാനമായ കോന്നിയില് കൊവിഡിന്റെ വ്യാപനം രൂക്ഷമാണ്. ഒരു തവണ സമ്ബൂര്ണ്ണ അടച്ചുപൂട്ടലുമുണ്ടായി. ഇപ്പോഴും ഭൂരിഭാഗം വാര്ഡുകളിലും നിയന്ത്രണമുണ്ട്.